APSTIPRINU:
 Daugavpils valstspilsētas pašvaldības iestādes 
“Vienības nams” vadītāja

___________________  Diāna Soldāne 
Daugavpilī, 2026. gada 22. septembrī

UZAICINĀJUMS
Daugavpils valstspilsētas pašvaldības iestāde “Vienības nams” aicina potenciālos pretendentus piedalīties zemsliekšņa iepirkumā par līguma piešķiršanas tiesībām
 “Kora nošu mapju iegāde”
 (identifikācijas Nr. VN/2026/23) 
	Zemsliekšņa iepirkums ir Publisko iepirkumu likumā nereglamentētais iepirkums. 
(Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena precēm un pakalpojumam ir līdz EUR 10 000,00 bez PVN) 
Zemsliekšņa iepirkums ir veikts saskaņā ar Daugavpils valstspilsētas pašvaldības izpilddirektora p.i. 2023.gada  17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu VI sadaļu.

	1. 
	Pasūtītājs
	Daugavpils valstspilsētas pašvaldības iestāde “Vienības nams”

	2. 
	Adrese 
	Rīgas iela 22a, Daugavpils, LV-5401

	3. 
	Reģistrācijas Nr.
	90000077556

	4. 
	Iepirkuma priekšmets 
	40 (četrdesmit) kora nošu mapju ar personalizētu uzdruku iegāde atbilstoši tehniskajā specifikācijā noteiktajām prasībām

	5. 
	Pretendentu iesniedzamie dokumenti
	Pretendenta finanšu–tehniskais piedāvājums, kas sagatavots atbilstoši veidnei (2. pielikums). Piedāvājumam vēlams pievienot preces attēlu, skici, katalogu vai citu informāciju, kas ļauj pārbaudīt piedāvājuma atbilstību tehniskajai specifikācijai.

	6. 
	Piedāvājuma izvēles kritērijs  
	Piedāvājums ar viszemāko kopējo cenu EUR bez PVN, kas atbilst Pasūtītāja izvirzītajām prasībām

	7. 
	Paredzamā līgumcena 
	līdz 800,00 euro bez PVN

	8. 
	Piedāvājuma iesniegšanas termiņš, vieta 
	Līdz 2026. gada 29. septembrim plkst. 10.00. 
Piedāvājumi var tikt iesniegti personīgi, nosūtīti pa pastu vai e-pastu. Iesniegšanai personīgi vai pa pastu: 
· Daugavpils valstspilsētas pašvaldības iestāde “Vienības nams”, reģ. Nr. 90000077556, Rīgas iela 22a, Daugavpils, slēgtā aploksnē ar norādi “Zemsliekšņa iepirkumam Nr. VN/2026/23”. 
· Elektroniski: polina.bogdanova@daugavpils.lv, norādot “Zemsliekšņa iepirkumam Nr. VN/2026/23”.  Elektroniski iesniegtu piedāvājumu paraksta ar drošu elektronisko parakstu. 
Piedāvājums uzskatāms par iesniegtu laikā, ja Pasūtītājs to saņēmis līdz norādītajam termiņam.

	9. 
	Līguma darbības termiņš
	No parakstīšanas dienas līdz saistību pilnīgai izpildei. Pārdevējs uzdrukas maketu iesniedz saskaņošanai ne vēlāk kā 3 (trīs) darbdienu laikā pēc Līguma spēkā stāšanās. Preču piegādes termiņš – ne ilgāk kā 15 (piecpadsmit) kalendārās dienas pēc Pasūtītāja rakstveida maketa saskaņojuma saņemšanas.

	10. 
	Kontaktpersona 
	Diāna Breidaka, e-pasts: kultura@daugavpils.lv 

	11. 
	Informācija par rezultātiem 
	tiks publicēta Pasūtītāja mājās lapā www.vienibasnams.lv, un Daugavpils valstspilsētas pašvaldības tīmekļvietnē www.daugavpils.lv. 


PIELIKUMĀ:
1. Tehniskā specifikācija (1. pielikums);
2. Pretendenta finanšu-tehniskā piedāvājuma veidne (2. pielikums);
3. Līguma projekts (3. pielikums).

Piedāvājuma noformēšana:
· Piedāvājumam jāatbilst tehniskajai specifikācijai (Pielikums Nr.1).
· Piedāvājumu jāsagatavo saskaņā ar pievienoto piedāvājuma formu (Pielikums Nr.2).
· Pēc piedāvājumu iesniegšanas termiņa beigām pretendents nevar savu piedāvājumu grozīt.
· Piedāvājumam jābūt spēkā vismaz 30 (trīsdesmit) dienas no piedāvājuma iesniegšanas termiņa beigām.
· Līguma slēgšanas tiesības tiks piešķirtas pretendentam, kurš būs iesniedzis zemsliekšņa iepirkuma prasībām atbilstošu piedāvājumu ar viszemāko kopējo cenu (EUR bez PVN). 
· Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
· Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
· Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti. 
· Viens pretendents var iesniegt tikai vienu piedāvājumu. 
· Zemsliekšņa iepirkuma rezultāti tiks publicēti Pasūtītāja tīmekļvietnē www.vienibasnams.lv, un Daugavpils valstspilsētas pašvaldības tīmekļvietnē www.daugavpils.lv.  

Pasūtītājs var izslēgt pretendentu no dalības procedūrā jebkurā no šādiem gadījumiem:
· Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts.  
· Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro. (Šo informāciju pasūtītājs iegūst publiskajās datu bāzes.)
· Pretendents ir sniedzis nepatiesu informāciju vai vispār nav sniedzis pieprasīto informāciju.
· Ja tiek konstatēts, ka finanšu - tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmantot papildu šifrēšanu, (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.

Piedāvājumu vērtēšana un lēmumu pieņemšana
· Administratīvo resursu taupības nolūkā Komisija piedāvājumu pārbaudi veiks tikai tam pretendentam, kuram būtu piešķiramas līguma slēgšanas tiesības, respektīvi, sākotnēji atlase un vērtēšana tiks veikta tikai tam pretendentam, kura finanšu - tehniskajā piedāvājumā piedāvātā līgumcena būs viszemākā. Gadījumā, ja piedāvājums, kura finanšu piedāvājumā piedāvātā līgumcena būs ar viszemāko cenu, tiks noraidīts kā neatbilstošs, tiks vērtēta nākamā lētākā pretendenta dokumentu atbilstība zemsliekšņa iepirkuma prasībām. 
· Komisija sākotnēji nosaka piedāvājumu ar viszemāko kopējo cenu un pārbauda šā pretendenta piedāvājuma atbilstību uzaicinājuma un tehniskās specifikācijas prasībām, kā arī pārbauda, vai uz pretendentu nav attiecināmi noteiktie izslēgšanas nosacījumi. Ja pretendenta piedāvājums tiek atzīts par neatbilstošu, Komisija tādā pašā kārtībā vērtē nākamo piedāvājumu ar viszemāko cenu.
· Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.
· Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.
· Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā, uz kuru nav iestājies neviens no izslēgšanas nosacījumiem.
· Ja pretendents, kuram piešķirtas līguma slēgšanas tiesības, atsakās slēgt līgumu ar pasūtītāju 15 (piecpadsmit) kalendāru dienu laikā no līguma projekta nosūtīšanas dienas, pasūtītājs ir tiesīgs pieņemt lēmumu līguma slēgšanas tiesības piešķirt nākamajam pretendentam, kurš piedāvājis piedāvājumu ar nākamo viszemāko cenu, vai arī pārtraukt zemsliekšņa iepirkuma procedūru, neizvēloties nevienu piedāvājumu. 
· Komisija pieņem lēmumu par zemsliekšņa iepirkuma procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.
· Komisija var pieņemt lēmumu par zemsliekšņa iepirkuma procedūras pārtraukšanu, ja tam ir objektīvs pamatojums.

1. pielikums

TEHNISKĀ SPECIFIKĀCIJA
zemsliekšņa iepirkumā “Kora nošu mapju iegāde”
(identifikācijas Nr. VN/2026/23)
Pretendentam jāpiedāvā 40 (četrdesmit) kora nošu mapes ar personalizētu uzdruku, kas atbilst šajā tehniskajā specifikācijā noteiktajām minimālajām prasībām.
Piedāvājuma cenā jāiekļauj visas ar preču iegādi un piegādi saistītās izmaksas, tai skaitā transportēšanas, iepakošanas un citas izmaksas, kas nepieciešamas pilnīgai līguma izpildei.
	Nr.
	Tehniskā prasība
	Minimālās prasības

	1.
	Preces nosaukums
	Kora nošu mape ar personalizētu uzdruku

	2.
	Daudzums
	40 gab.

	3.
	Formāts
	Piemērota A4 izmēra nošu lapu ievietošanai un lietošanai

	4.
	Vāki
	Stingri, formu noturoši un vizuāli vienoti; piemēroti mapes turēšanai rokās uzstāšanās laikā

	5.
	Materiāls
	Melna mākslīgā āda vai izturīgs, pastiprināts plastikāts; materiālam jābūt viegli kopjamam un piemērotam regulārai lietošanai

	6.
	Krāsa
	Melna

	7.
	Gredzenu mehānisms
	2 vai 4 gredzenu mehānisms A4 izmēra lapām, kas nodrošina ērtu nošu lapu ievietošanu, izņemšanu un secības maiņu

	8.
	Uzdruka
	Uz mapes priekšējā vāka: “Vienības nama sieviešu koris „Rūta””

	9.
	Uzdrukas izpildījums
	Noturīgs, kvalitatīvs un skaidri salasāms. Uzdrukas krāsu, novietojumu, izmēru un maketu Pārdevējs pirms izgatavošanas saskaņo ar Pasūtītāju

	10.
	Kvalitāte
	Precei jābūt jaunai, nelietotai un bez defektiem, skrāpējumiem, deformācijām vai citiem vizuāliem un funkcionāliem trūkumiem

	11.
	Garantija
	Ne mazāka par 12 mēnešiem


Norādītās prasības raksturo Pasūtītājam nepieciešamo preces kvalitāti, funkcionalitāti un vizuālo izpildījumu. Pretendents drīkst piedāvāt tehniski līdzvērtīgu risinājumu, ja tas pilnībā nodrošina prasīto funkcionalitāti un nav zemākas kvalitātes.
Pretendentam piedāvājumā jānorāda piedāvātās preces un uzdrukas tehniskie parametri un jāpievieno informācija, kas ļauj Pasūtītājam pārliecināties par to atbilstību tehniskajai specifikācijai.
Preču piegādes vieta: Daugavpils valstspilsētas pašvaldības iestāde “Vienības nams”, Rīgas iela 22a, Daugavpils.
Pārdevējs uzdrukas maketu iesniedz Pasūtītājam rakstveida saskaņošanai ne vēlāk kā 3 (trīs) darbdienu laikā pēc Līguma spēkā stāšanās. Preču piegādes termiņš – ne ilgāk kā 15 (piecpadsmit) kalendārās dienas pēc Pasūtītāja rakstveida maketa saskaņojuma saņemšanas. Pretendents finanšu–tehniskajā piedāvājumā norāda konkrēto piedāvāto piegādes termiņu.
Preču piegāde uzskatāma par izpildītu pēc visu 40 (četrdesmit) kora nošu mapju piegādes Pasūtītājam, to atbilstības pārbaudes, pieņemšanas un preču pavadzīmes parakstīšanas.

2. pielikums
FINANŠU - TEHNISKAIS PIEDĀVĀJUMS  (veidne)
zemsliekšņa iepirkumā “Kora nošu mapju iegāde”
(identifikācijas Nr. VN/2026/23)
	Iesniedzams:
	Daugavpils valstspilsētas pašvaldības iestāde “Vienības nams”, reģ. Nr. 90000077556, Rīgas iela 22a, Daugavpils, LV-5401. 

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats,  kontaktpersonas tālrunis:
	

	Tālrunis/ e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Ar šā pieteikuma iesniegšanu pretendents piesakās dalībai zemsliekšņa iepirkumā “Kora nošu mapju iegāde” (identifikācijas Nr.VN/2026/23), apliecina, ka ir iepazinies ar iepirkuma dokumentāciju un Pasūtītāja izvirzītajām prasībām, apņemas tās ievērot un piedāvā nodrošināt Preču piegādi pilnā apjomā atbilstoši uzaicinājuma prasībām par šādām cenām:
	Nr.
	Preces nosaukums
	Ražotājs, modelis
	Atbilstība tehniskajām prasībām / galvenie parametri
	Daudzums
	Vienības cena, EUR bez PVN
	Kopējā cena, EUR bez PVN

	1.
	Kora nošu mape ar personalizētu uzdruku
	
	
	40 gab.
	
	

	Kopējā piedāvājuma cena bez PVN:
	

	PVN:
	

	Kopējā piedāvājuma cena ar PVN:
	



Piegādes termiņš: ______________________________

Ar šo pretendents
· apliecina, ka piedāvātā prece ir jauna, nelietota, bez defektiem; 
· apliecina piedāvājuma atbilstību visām tehniskajā specifikācijā minētājām prasībām; 
· apņemas (ja Pasūtītājs izvēlējies šo piedāvājumu) noslēgt līgumu un izpildīt visus līguma pamatnosacījumus;
· apliecina, ka tas garantē sniegto ziņu patiesumu un precizitāti;
· ka piedāvājuma cenā ir iekļautas visas ar Preču iegādi un piegādi saistītās izmaksas, tai skaitā transportēšanas, iepakošanas un citas izmaksas, kas nepieciešamas pilnīgai Līguma izpildei; 
· apliecina, ka ir iesniedzis piedāvājumu neatkarīgi no jebkuras fiziskas vai juridiskas personas, kura ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, iesniedza vai varētu iesniegt piedāvājumu šajā zemsliekšņa iepirkumā.  
	Pretendenta pilnvarotās personas paraksts*
	

	Parakstītāja vārds, uzvārds un amats
	

	Datums, vieta* 
	


* Ailes “paraksts” un “datums un vieta” nav jāaizpilda, ja piedāvājums tiek parakstīts ar drošu elektronisko parakstu.

3. Pielikums
Līgums Nr. ____________
par kora nošu mapju iegādi
 
Līguma sagatavošanas datums un vieta: Daugavpils, 2026. gada __. __________
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

Daugavpils valstspilsētas pašvaldības iestāde “Vienības nams”, reģistrācijas Nr.90000077556, juridiskā adrese: Rīgas ielā 22a, Daugavpils, LV-5401, tās vadītājas Diānas Soldānes personā, kura rīkojas uz iestādes Nolikuma pamata, turpmāk - Pircējs, no vienas puses, un 
__________________________, reģ. Nr. __________________, turpmāk – Pārdevējs, tās __________________ personā, kurš/-a rīkojas uz __________________ pamata, no otras puses,
abi kopā turpmāk – Puses, katrs atsevišķi – Puse, pamatojoties uz zemsliekšņa iepirkuma “Kora nošu mapju iegāde” (identifikācijas Nr.VN/2026/23) rezultātiem, noslēdz šādu līgumu (turpmāk – Līgums):

1. Līguma priekšmets
1.1. Pārdevējs apņemas izgatavot vai piegādāt un pārdot Pircējam 40 (četrdesmit) kora nošu mapes ar personalizētu uzdruku (turpmāk – Preces), kas atbilst Pircēja tehniskajā specifikācijā noteiktajām prasībām un Pārdevēja iesniegtajam finanšu–tehniskajam piedāvājumam (Pielikums), bet Pircējs apņemas Preces pieņemt un apmaksāt Līgumā noteiktajā kārtībā.
1.2. Preču tehniskie parametri, daudzums un cena:
	Prece
(ražotājs, modelis un tehniskie parametri)
	Daudzums
	Cena par vienību bez PVN, EUR
	Kopējā cena bez PVN, EUR

	Kora nošu mape ar personalizētu uzdruku atbilstoši tehniskajai specifikācijai
	40 gab.
	
	


1.3. Pārdevēja iesniegtais finanšu - tehniskais piedāvājums (Pielikums) ir Līguma neatņemama sastāvdaļa.
1.4. Pārdevējs ne vēlāk kā 3 (trīs) darbdienu laikā pēc Līguma spēkā stāšanās iesniedz Pircējam uzdrukas maketu rakstveida saskaņošanai un nodrošina Preču piegādi uz adresi: Rīgas iela 22a, Daugavpils, LV-5401, ne vēlāk kā 15 (piecpadsmit) kalendāro dienu laikā pēc Pircēja rakstveida maketa saskaņojuma saņemšanas. Preču piegādes izmaksas ir iekļautas Līguma cenā.
1.5. Pārdevējs apņemas pārdot un piegādāt Pircējam Preces, bet Pircējs apņemas tās pieņemt un apmaksāt Līgumā noteiktajā kārtībā.
1.6. Pārdevējs Preču piegādes laiku iepriekš saskaņo ar Pircēja atbildīgo personu.

2. Līguma summa un norēķinu kārtība
2.1. Līguma kopējā summa par 40 (četrdesmit) Preču iegādi un piegādi ir ________ EUR (________ euro un __ centi) bez pievienotās vērtības nodokļa 21 % (turpmāk – PVN). PVN summa tiek aprēķināta un norādīta rēķinā atbilstoši Latvijas Republikā spēkā esošajiem normatīvajiem aktiem. PVN likmes izmaiņas stājas spēkā normatīvajos aktos noteiktajā laikā un kārtībā.
2.2. Līguma kopējā summā ir iekļautas visas ar Līguma izpildi saistītās Pārdevēja izmaksas, tajā skaitā Preču cena, iepakošana, transportēšana, piegāde un citas izmaksas, kas nepieciešamas pilnīgai Līguma izpildei.
2.3. Pamatojoties uz Daugavpils valstspilsētas pašvaldības domes 2023. gada 17. augusta lēmumu Nr. 475, Pircēja grāmatvedības uzskaiti, tai skaitā rēķinu apmaksu un maksājumu apstrādi, centralizēti veic Daugavpils valstspilsētas pašvaldības iestāde “Daugavpils pašvaldības centrālā pārvalde”.
2.4. Preču nodošana un pieņemšana tiek noformēta ar preču pavadzīmes parakstīšanu. Parakstot preču pavadzīmi, Pircējs apliecina Preču saņemšanu, neskarot Pircēja tiesības izvirzīt pretenzijas par vēlāk konstatētiem Preču trūkumiem vai neatbilstību.
2.5. Papildus Pārdevējs atbilstoši Grāmatvedības likumam iesniedz Pircējam strukturēto elektronisko rēķinu (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Strukturēto elektronisku rēķinu nosūta uz Pircēja e-pasta adresi: kultura@daugavpils.lv vai uz oficiālo Daugavpils valstspilsētas pašvaldības e-adresi: _DEFAULT@90000077325.  
2.6. Preču pavadzīmē un rēķinā Pārdevējs obligāti norāda:
Maksātājs un rēķina saņēmējs:
Daugavpils valstspilsētas pašvaldība
Adrese: Krišjāņa Valdemāra iela 1, Daugavpils, LV-5401 
Reģ. Nr. 90000077325 
Konta Nr. LV34TREL980200309200B
Piezīmes papildus norāda: DVPI „Vienības nams”, Rīgas iela 22a, Daugavpils
2.7. Apmaksa Pārdevējam par Precēm tiek noteikta ar pēcapmaksu 10 (desmit) kalendāro dienu laikā pēc Preču nodošanas, pavadzīmes parakstīšanas un strukturētā elektroniskā rēķina saņemšanas dienas.
2.8. Par Preču apmaksas dienu tiek uzskatīta diena, kad Pircējs ir pārskaitījis naudu uz Pārdevēja pavadzīmē norādīto bankas norēķinu kontu, ko apliecina attiecīgais maksājuma uzdevums.

3. Līguma darbības termiņš, izpildes nosacījumi,
 Līguma grozīšanas un izbeigšanas kārtība 
3.1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
3.2. Preces uzskatāmas par nodotām Pircējam ar preču pavadzīmes abpusējas parakstīšanas brīdi.
3.3. Pircējam ir tiesības vienpusēji izbeigt Līgumu, rakstveidā par to paziņojot Pārdevējam, ja Pārdevējs nepiegādā Preces Līguma 1.4. punktā noteiktajā termiņā un kavējums pārsniedz 5 (piecas) darbdienas.
3.4. Pircējam ir tiesības vienpusēji izbeigt Līgumu arī tad, ja Pārdevējs pēc Pircēja rakstveida pretenzijas nenovērš konstatēto Preču neatbilstību Līgumā noteiktajā termiņā.
3.5. Puses var izbeigt Līgumu jebkurā laikā, savstarpēji rakstveidā vienojoties. 
3.6. Līguma grozījumi un papildinājumi ir spēkā, ja tie noformēti rakstveidā un tos parakstījušas abas Puses, izņemot normatīvajos aktos vai Līgumā noteiktos gadījumus. 

4. Preces kvalitāte
4.1. Pārdevējs garantē, ka piegādātās Preces ir jaunas, nelietotas, bez bojājumiem un atbilst Līguma, tehniskās specifikācijas, Pārdevēja finanšu - tehniskā piedāvājuma, ražotāja un Latvijas Republikā spēkā esošo normatīvo aktu prasībām.
4.2. Precēm jābūt iepakotām tā, lai transportēšanas laikā līdz to nodošanai Pircējam tiktu saglabāta Preču kvalitāte un novērsti bojājumi.
4.3. Ja Preču pieņemšanas laikā vai pēc to izpakošanas tiek konstatēts iztrūkums, bojājums vai cita neatbilstība Līguma prasībām, Pircējs par to rakstveidā informē Pārdevēju.
4.4. Pārdevējs 3 (trīs) kalendāro dienu laikā pēc Pircēja rakstveida pretenzijas saņemšanas vai citā ar Pircēju rakstveidā saskaņotā termiņā aizvieto neatbilstošās Preces ar Līguma prasībām atbilstošām Precēm.
4.5. Visus izdevumus, kas saistīti ar neatbilstošu vai bojātu Preču aizvietošanu, sedz Pārdevējs.

5. Pušu pienākumi un tiesības
5.1. Pircējs apņemas:
5.1.1. pieņemt Līguma prasībām atbilstošas Preces;
5.1.2. veikt samaksu par pienācīgi piegādātām un pieņemtām Precēm Līgumā noteiktajā kārtībā;
5.1.3. Preču saņemšanas laikā pārbaudīt to daudzumu, vizuālo stāvokli un atbilstību Līgumam un preču pavadzīmē norādītajai informācijai.
5.2. Pircējam ir tiesības nepieņemt un neapmaksāt Preces, kas neatbilst Līguma, tehniskās specifikācijas vai Pārdevēja piedāvājuma prasībām.

5.3. Pārdevējs apņemas:
5.3.1. piegādāt Preces Līgumā noteiktajā daudzumā, kvalitātē, vietā un termiņā;
5.3.2. nodot Pircējam Preču lietošanas instrukcijas un citu ražotāja paredzēto dokumentāciju, ja tāda ir paredzēta;
5.3.3. par saviem līdzekļiem novērst Preču neatbilstības vai aizvietot neatbilstošās Preces Līgumā noteiktajā kārtībā.
6. Garantijas nosacījumi
6.1. Precēm tiek nodrošināta ražotāja garantija atbilstoši Pārdevēja finanšu–tehniskajā piedāvājumā norādītajam garantijas termiņam, bet ne mazāk kā 12 (divpadsmit) mēnešus no Preču nodošanas un preču pavadzīmes parakstīšanas dienas.
6.2. Garantijas laikā Pārdevējs par saviem līdzekļiem novērš Preces ražošanas defektus vai aizvieto bojāto Preci, ja bojājums nav radies Pircēja vainas, nepareizas lietošanas, mehāniska bojājuma vai dabiskā nolietojuma rezultātā.
6.3. Garantija neattiecas uz bojājumiem, kas radušies Preces izmantošanas instrukcijas neievērošanas, neatbilstošas lietošanas, mehāniskas iedarbības vai citu no Pārdevēja neatkarīgu apstākļu rezultātā.

7. Pušu atbildība par līguma nepildīšanu
7.1. Par Preču piegādes termiņa kavējumu Pārdevējs pēc Pircēja pieprasījuma maksā līgumsodu 0,1 % apmērā no laikā nepiegādāto Preču vērtības bez PVN par katru nokavēto kalendāro dienu, bet ne vairāk kā 10 % no laikā nepiegādāto Preču vērtības bez PVN.
7.2. Par maksājuma termiņa kavējumu Pircējs pēc Pārdevēja pieprasījuma maksā līgumsodu 0,01 % apmērā no laikā nesamaksātās summas par katru nokavēto dienu, bet ne vairāk kā 10 % no laikā nesamaksātās summas.
7.3. Līgumsoda samaksa neatbrīvo Puses no Līguma saistību izpildes.
7.4. Puses ir atbildīgas par otrai Pusei nodarītajiem tiešajiem un pierādītajiem zaudējumiem normatīvajos aktos un Līgumā noteiktajā kārtībā.

8. Nepārvaramā vara
8.1. Ja viena vai otra Puse nevar pilnīgi vai daļēji izpildīt saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, valsts vai pārvaldes institūciju pieņemti lēmumi, saistību izpildes termiņš, Pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos.
8.2. Puse, kurai kļuvis neiespējami izpildīt saistības minēto apstākļu dēļ, 3 (trīs) dienu laikā paziņo otrai Pusei par šādu apstākļu rašanos vai izbeigšanos.

9. Īpašumtiesības
Valdījuma tiesības uz Precēm pāriet Pircējam ar Preču pavadzīmes-rēķina parakstīšanas brīdi. Īpašumtiesības uz Precēm tiek saglabātas Pārdevējam līdz Preču pilnīgai apmaksai, tikai pēc pilnīgas Preču apmaksas īpašumtiesības uz Precēm pāriet pie Pircēja. Ar līgumu līdz Preču pilnai apmaksai Pārdevējs piešķir Pircējam tiesības izmantot saņemtās Preces tā saimnieciskās darbības veikšanai.  

10. Piemērojamais likums un strīdu izšķiršanas kārtība 
10.1. Šis Līgums sastādīts latviešu valodā un tam piemērojami spēkā esošie Latvijas Republikas normatīvie akti.
10.2. Visi strīdi un nesaskaņas, kas rodas vai var rasties Līguma izpildes gaitā, vai sakarā ar to, risināmi savstarpēju pārrunu ceļā, bet, nepanākot vienošanos strīdus izskata Latvijas Republikas tiesa saskaņā ar Latvijas Republikas normatīvajiem aktiem, pēc Pircēja juridiskās adreses. 

11. Pārējie noteikumi
11.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses. 
11.2. Puses garantē, ka personām, kas slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziskā persona visas saistības no parakstītā Līguma un atbild par to izpildi ar visu savu mantu.
11.3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu saskaņā ar spēkā esošo normatīvo aktu prasībām.
11.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu. 
11.5. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. 
11.6. Nodaļu nosaukumi Līgumā izmantoti tikai ērtības labad un šī iemesla dēļ neietekmē tā satura skaidrojumu. 
11.7. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei šī Līguma norādītajā adresē. Puses vienojas, ka jebkura korespondence, t.sk. Pušu savstarpējie paziņojumi un pieprasījumi, uzskatāma par saņemtu, ja nogādāta personīgi vai ar kurjerpastu, vai septiņu dienu laikā pēc nodošanas pasta iestādē ar ierakstītu pasta sūtījumu uz attiecīgās Puses adresi, ko satur šis līgums. Visa rakstveida sarakste uzskatāma par saņemtu nākamajā darba dienā, ja tā nosūtīta uz Pušu norādītajām e-pasta adresēm.
11.8.  Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāmas par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot Latvijas Republikas tiesību aktos paredzētos gadījumus. Pārdevējs garantē konfidencialitātes principa ievērošanu un apņemas nenodot trešajām personām Līguma saistību izpildes, Preču piegādes gaitā iegūto informāciju par Pircēju, Preču apjomiem, izņemot Latvijas Republikas normatīvajos aktos noteiktajos gadījumos un kārtībā.
11.9.  Ja šī Līguma parakstīšanas brīdī un visā šī Līguma darbības laikā Pusēm ir pieejami un/vai iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, t.sk. Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, un citu tiesību aktu prasības, kas regulē personas datu apstrādes atbilstību normatīvajam prasībām.
11.10. Pircējs par atbildīgo personu Līguma izpildes laikā (atbildīgo personu par līguma izpildes kontroli, t. sk. preču pavadzīmes parakstīšanu) nozīmē Diānu Breidaku, kultūras metodiķi, tālr. 65427552, mob. tālr. +371 22402597, e-pasts: diana.breidaka@daugavpils.lv. 
11.11.  Līgums sagatavots elektroniskā formā ar vienu pielikumu, un ir parakstīts ar drošu elektronisko parakstu, kas satur laika zīmogu. Pusēm ir pieejams abpusēji parakstīts Līgums elektroniskā formā. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.

12. 	Pušu rekvizīti un paraksti
	PIRCĒJS:
Daugavpils valstspilsētas pašvaldības iestāde “Vienības nams”
Reģ. Nr.: 90000077556 
juridiskā adrese: Rīgas iela 22a, 
Daugavpils, LV-5401
e-pasts: kultura@daugavpils.lv 
tālr.: 654 26518

_________________________
Vadītāja Diāna Soldāne 
	 PĀRDEVĒJS:

	Reģ. Nr. 

	Jur. adrese: 

	Biroja adrese: 

	Banka: 

	Bankas kods: 

	Konta Nr.: 

	Tālr.: 

	e-pasts: 

	


  _________________________



Strukturētā elektroniskā rēķina (XML formātā) rekvizīti:
Maksātājs un rēķina saņēmējs:
Daugavpils valstspilsētas pašvaldība
Adrese: Krišjāņa Valdemāra iela 1, Daugavpils, LV-5401 
Reģ. Nr. 90000077325 
Konta Nr. LV34TREL980200309200B
Atsauce: Vienības nams, Rīgas iela 22a, Daugavpils
Sūtīt uz Pasūtītāja e-pasta adresi: uz oficiālo Daugavpils valstspilsētas pašvaldības e-adresi: _DEFAULT@90000077325 vai e-pastu: kultura@daugavpils.lv 

Dokuments ir parakstīts ar drošu elektronisko parakstu un satur laika zīmogu

